REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/154-17

24. avgust 2017. godine

B e o g r a d

Z A P I S N I K

36. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 24. AVGUSTA 2017. GODINE

 Sednica je počela u 09,02 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: dr Dragana Barišić, zamenik člana Bojana Torbice, Krsto Janjušević, Neđo Jovanović, Ivan Manojlović, zamenik člana Jelene Žarić Kovačević, Zoran Krasić, Jasmina Obradović, zamenik člana Vesne Marković, Balint Pastor, Srbislav Filipović, Milena Ćorilić, zamenik člana, Gordana Čomić i Dragan Šormaz, zamenik člana Aleksandre Majkić.

 Sednici nisu prisustvovali članovi Odbora: Vesna Nikolić Vukajlović, Bajro Gegić, Petar Petrović, Saša Radulović i Dejan Šulkić, kao ni njihovi zamenici.

 Sednici su prisustvovali Branislav Nedimović, ministar poljoprivrede, šumarstva i vodoprivrede, Danijela Ostojić v.d. pomoćnika ministra ministra poljoprivrede, šumarstva i vodoprivrede i Ružica Tripić, načelnik Odeljenja u Ministarstvu poljoprivrede, šumarstva i vodoprivrede.

 Pre početka rada Odbor je minutom ćutanja odao poštu preminulom članu Odbora, narodnom poslaniku, Miroljubu Stankoviću.

 Na predlog predsednika Odbora, usvojen je sledeći dnevni red (sa 10 glasova za i jedan narodni poslanik nije glasao)

D n e v n i r e d:

1. Razmatranje Predloga zakona o izmeni i dopunama Zakona o poljoprivrednom zemljištu, koji je podnela Vlada.

 Pod tačkom dnevnog reda Odbor je razmotrio Predlog zakona o izmeni i dopunama Zakona o poljoprivrednom zemljištu, u načelu. U diskusiji u učestvovali Zoran Krasić, Gordana Čomić, Neđo Jovanović i Branislav Nedimović.

 Odbor smatra da je Predlog zakona o izmeni i dopunama Zakona o poljoprivrednom zemljištu, u načelu, u skladu sa Ustavom i pravnim sistemom Republike Srbije.

 Odbor je odluku doneo većinom glasova ( 9 glasova za i 2 glasa protiv).

 Za predstavnika Odbora na sednici Narodne skupštine, određen je predsednik Odbora, Đorđe Komlenski.

 Sednica je završena u 09,25 časova.

 Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski